CELEX: 32018R0221
Language: bg
Date: 2018-02-15 00:00:00
Title: Регламент (ЕС) 2018/221 на Комисията от 15 февруари 2018 година за изменение на Регламент (ЕО) № 999/2001 на Европейския парламент и на Съвета и Регламент (ЕО) № 882/2004 на Европейския парламент и на Съвета по отношение на референтната лаборатория на Европейския съюз за трансмисивни спонгиформни енцефалопатии (Текст от значение за ЕИП. )

16.2.2018   
            
            
               BG
            
            
               Официален вестник на Европейския съюз
            
            
               L 43/6
            
         РЕГЛАМЕНТ (ЕС) 2018/221 НА КОМИСИЯТА
   от 15 февруари 2018 година
   за изменение на Регламент (ЕО) № 999/2001 на Европейския парламент и на Съвета и Регламент (ЕО) № 882/2004 на Европейския парламент и на Съвета по отношение на референтната лаборатория на Европейския съюз за трансмисивни спонгиформни енцефалопатии
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 999/2001 на Европейския парламент и на Съвета от 22 май 2001 г. относно определяне на правила за превенция, контрол и ликвидиране на някои трансмисивни спонгиформни енцефалопатии (1), и по-специално член 23а, буква м) от него,
   като взе предвид Регламент (ЕО) № 882/2004 на Европейския парламент и на Съвета от 29 април 2004 г. относно официалния контрол, провеждан с цел осигуряване на проверка на съответствието със законодателството в областта на фуражите и храните и правилата за опазване здравето на животните и хуманното отношение към животните (2), и по-специално член 32, параграф 5 от него,
   като има предвид, че:
   
               (1)
            
            
               В Регламент (ЕО) № 882/2004 се определят общите задачи, задължения и изисквания за референтните лаборатории на Европейския съюз (ЕС) в областта на фуражите и храните и опазването на здравето на животните. Определените референтни лаборатории на ЕС са изброени в приложение VII към посочения регламент, в т.ч. лабораторията, отговаряща за трансмисивните спонгиформни енцефалопатии (ТСЕ).
            
         
               (2)
            
            
               В Регламент (ЕО) № 999/2001 се определя референтната лаборатория на ЕС за ТСЕ и нейните специфични задачи.
            
         
               (3)
            
            
               Определянето на референтната лаборатория на ЕС за ТСЕ, понастоящем намираща се в Обединеното кралство, ще се прекрати на 31 декември 2018 г. вследствие на уведомяването от страна на Обединеното кралство съгласно член 50 от Договора за Европейския съюз.
            
         
               (4)
            
            
               Поддържането на референтна лаборатория на ЕС за ТСЕ е необходимо, за да се осигури високо качество и надеждност на техниките за диагностициране на ТСЕ, както и еднаквото им прилагане в целия Съюз. Поради това на 29 май 2017 г. Комисията откри покана за представяне на кандидатури за подбор и определяне на референтна лаборатория на ЕС за ТСЕ. След приключване на процедурата за подбор, за референтна лаборатория на ЕС за ТСЕ следва да се определи избраният консорциум между Istituto Zooprofilattico Sperimentale del Piemonte Liguria e Valle d'Aosta (IZSPLVA) и Istituto Superiore di Sanità (ISS), воден от първия институт.
            
         
               (5)
            
            
               Поради това регламенти (ЕО) № 999/2001 и (ЕО) № 882/2004 следва да бъдат съответно изменени.
            
         
               (6)
            
            
               За да се избегне прекъсването на дейността на референтната лаборатория на ЕС за ТСЕ и да се даде достатъчно време на новоопределената референтна лаборатория на ЕС за ТСЕ да стане напълно функционираща, е целесъобразно мерките, предвидени в настоящия регламент, да започнат да се прилагат от 1 януари 2019 г.
            
         
               (7)
            
            
               Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
            
         ПРИЕ НАСТОЯЩИЯ РЕГЛАМЕНТ:
   Член 1
   В глава Б от приложение X към Регламент (ЕО) № 999/2001 точка 1 се заменя със следния текст:
   
      
                  „1.
               
               
                  Референтната лаборатория на ЕС за ТСЕ е консорциум между Istituto Zooprofilattico Sperimentale del PiemonteLiguria e Valle d'Aosta (IZSPLVA) и Istituto Superiore di Sanità (ISS), воден от IZSPLVA:
                  
                               
                           
                           
                              
                                          Istituto Zooprofilattico Sperimentale del Piemonte, Liguria e Valle d'Aosta (IZSPLVA)
                                       
                                    
                                          Via Bologna 148
                                       
                                    
                                          10154 Torino
                                       
                                    
                                          Италия
                                       
                                    
                        
                               
                           
                           
                              
                                          Istituto Superiore di Sanità (ISS)
                                       
                                    
                                          Viale Regina Elena 299
                                       
                                    
                                          00161 Roma
                                       
                                    
                                          Италия“.
                                       
                                    
                        
            
   Член 2
   В част I от приложение VII към Регламент (ЕО) № 882/2004 точка 13 се заменя със следния текст:
   
      
                  „13.
               
               
                  Референтна лаборатория на ЕС за трансмисивни спонгиформни енцефалопатии (ТСЕ)
                  Лабораторията, посочена в глава Б, точка 1 от приложение X към Регламент (ЕО) № 999/2001“.
               
            
   Член 3
   Настоящият регламент влиза в сила на двадесетия ден след деня на публикуването му в Официален вестник на Европейския съюз.
   
   Той се прилага от 1 януари 2019 г.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 15 февруари 2018 година.
      
         
            За Комисията
         
         
            Председател
         
         Jean-Claude JUNCKER
      
   
   
      (1)  ОВ L 147, 31.5.2001 г., стр. 1.
   
      (2)  ОВ L 165, 30.4.2004 г., стр. 1.